CELEX: 31982R3472
Language: el
Date: 1982-12-23 00:00:00
Title: Κανονισμός (EOK) αριθ. 3472/82 τής Επιτροπής τής 23ης Δεκεμβρίου 1982 σχετικά μέ τήν τρίτη τροποποίηση τού κανονισμού (EOK) αριθ. 2192/82 περί τών λεπτομερειών εφαρμογής τών ειδικών μέτρων γιά τά πίσα, τά κουκιά καί τά φούλια

Avis juridique important

|

31982R3472

Κανονισμός (EOK) αριθ. 3472/82 τής Επιτροπής τής 23ης Δεκεμβρίου 1982 σχετικά μέ τήν τρίτη τροποποίηση τού κανονισμού (EOK) αριθ. 2192/82 περί τών λεπτομερειών εφαρμογής τών ειδικών μέτρων γιά τά πίσα, τά κουκιά καί τά φούλια  

Επίσημη Εφημερίδα αριθ. L 365 της 24/12/1982 σ. 0029 - 0029

***** ΚΑΝΟΝΙΣΜΟΣ (ΕΟΚ) αριθ. 3472/82 ΤΗΣ ΕΠΙΤΡΟΠΗΣ  της 23ης Δεκεμβρίου 1982  σχετικά με την τρίτη τροποποίηση του κανονισμού (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά και τα φούλια (1), και ιδίως το άρθρο 3 παράγραφος 7,  Εκτιμώντας:  ότι το άρθρο 20 του κανονισμού (ΕΟΚ) αριθ. 2192/82 (2), όπως τροποποιήθηκε τελευταία από κανονισμό (ΕΟΚ) αριθ. 3322/82 (3), προβλέπει, για λόγους καλής διοικητικής διαχειρίσεως, ώστε η αίτηση της θέσεως υπό έλεγχο να υποχρεώνει στην πραγματική χρησιμοποίηση των προϊόντων εντός προθεσμίας 150 ημερών· ότι η αποκτηθείσα πείρα απόδειξε ότι η προθεσμία αυτή δεν ήταν κατάλληλη· ότι, κατά συνέπεια, πρέπει για τους ίδιους λόγους, για να προβλεφθεί η κατάσταση αυτή, να παραταθεί η προθεσμία αυτή για όλα τα προϊόντα που έχουν τεθεί υπό έλεγχο από την ημερομηνία ενάρξεως ισχύος του κανονισμού (ΕΟΚ) αριθ. 2192/82·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το πρώτο εδάφιο του άρθρου 20 αντικαθίσταται από το ακόλουθο κείμενο:  «Εκτός από περίπτωση ανωτέρας βίας, η αίτηση για να τεθούν υπό έλεγχο καθιστά υποχρεωτική την πραγματική χρησιμοποίηση των προϊόντων κατά την έννοια του άρθρου 16, εντός προθεσμίας 270 ημερών από την ημερομηνία καταθέσεως της αιτήσεως για να τεθούν υπό έλεγχο.».  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στα προϊόντα που τέθηκαν υπό έλεγχο από την 1η Αυγούστου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 233 της 7. 8. 1982, σ. 5.  (3) ΕΕ αριθ. L 351 της 11. 12. 1982, σ. 27.